Referat fra bestyrelsesmøde d.29/5 2018

Tilstede: Bo, Claus, Lone, Alice, Ellen og Tove

Siden sidst

HRH- Alice har sendt brev, vi laver opfølgning i august.

Angående blomsterkrukker og vilde blomster på Museumsgrunden skriver Jan Holm, at han vil se på det igen og tale med Materialegården. Der plantes hæk m.m. til efteråret.

Vi har ønsket en skraldespand ved Dyregårdens udkørsel. Jan Holm drøfter det med personalet på dyregården.

Grafitti på gymnastiksalen/ Hyldagergrunden bliver der gjort noget ved. Vi laver et skriv til miljø og teknik forvaltningen om deres forpligtigelse til at vedligeholde hele Hyldagergrunden, indtil grunden bebygges.

Bom ved cykelsti: vi ønsker lås på bommen og optegning på vejen ligesom ved Herstedøster skole, sendes til forvaltningen. Vi ønsker stadig at flytte cykelstien til Toften helt ud til Vridsløsevej.

Der er flere gange oplevet biler på cykelstien og i tunnellen mellem Gl. Vridsløse og Hedemarken.Ligeledes biler på cykelstien fra Dyregården langs med åen og til Taastrup. Lone holder øje med bilkørsel og kontakter politiet, hvis det sker igen. Er der flere tilfælde tages sagen på næste bestyrelsesmøde. Alice orienterer om det i brevet til Jan Holm.

Der er opdaget salg af stoffer i landsbyen. Alice skriver og informerer SSP.

Vi har igen presset på for at få kunst til landsbyen.

Budget og påmindelse af kontingentbetaling.

Alle har fået en reminder om indbetaling, nu sender vi en påmindelse til dem som endnu ikke har betalt. Bo laver brevet og deler det ud.

Nyt fra brugergruppen.

Der er ikke noget nyt, men nyt møde d. 13/6.

Mødeinvitation fra borgmesteren.

Forslaget er at mødes i august/september. Vi kan d. 27/8 kl. 16, og vil gerne have en dagsorden.

Kommende plan for “Hyldager bakker”

Der er lavet en pjece om de kommende tiltag for dette område. Det skal være en grøn kile som skal hænge sammen med det nye område syd for jernbanen og Egelundsparken.

Da der åbenbart er flagermus på Hyldagergrunden, kan træerne i rondellerne muligvis ikke fældes, da flagermusene er fredet. Alice skriver, at vi b.la. gerne vil tale om dette på mødet med borgmesteren til august.

Samarbejde med de andre landsbyer.

Der er ikke sket noget endnu. Tove arbejder videre sammen med Lone.

Fremtidigt samarbejde med Dyregården.

Hvordan samarbejder vi i fremtiden med Dyregården?

Vi inviterer den nye leder Emilie til vores næste bestyrelsesmøde for at snakke om samarbejdet mellem landsbyen og Dyregården.

Parkering på vejen.

Alice og Lone snakker med grundejeren på den matrikel, hvor parkering er et problem.

Vedtægterne

Bestyrelsen skal afklare egne holdninger, før vi laver et forslag til vedtægtsændringer. Punktet kommer på dagsordenen i efteråret.

Eventuelt.

21/8 kl. 19,30 hos Lone

Referat

Tove